Paterna recolza la decisió de les germanes Muzychuk que han renunciat al Mundial d'Escacs
27/12/2017

# Paterna recolza la decisió de les germanes Muzychuk que han renunciat al Mundial d'Escacs

[![El concejal Mora y la Campeona del Mundo de ajedrez de 2015, Mariya Muzychuk](/images/noticias/2017/12/mora-mariya.jpg)](/images/noticias/2017/12/mora-mariya.jpg)

27.12.2017

L'Alcalde, Juan Antonio Sagredo, ha posat en valor “la seua valentia i que estiguen disposades a renunciar al reconeixement i el premi econòmic per a defensar els seus valors que són els de tots”

Paterna recolza públicament la decisió de les germanes Muzychuk que han renunciat a assistir al Mundial d'Escacs que se celebra aquests dies a Aràbia Saudita. Així ho ha assenyalat l'Alcalde de la localitat, Juan Antonio Sagredo, qui ha posat en valor “la seua valentia”, així com que “estiguen disposades a renunciar al reconeixement que suposa participar en un certamen el premi del qual ascendeix a 250.000 dòlars”.

El primer edil ha valorat molt positivament aquesta decisió compromesa amb la Igualtat de totes les dones i ha defensat que “els seus valors són els de tots i totes”.

La ucraïnesa Anna Muzychuk, actual campiona del Món d'Escacs, és germana de la Campiona del Món de 2015, Mariya Muzychuk, jugadora en el Laboratori Sys de Paterna. Ara, ambdues han decidit i anunciat públicament que no assisteixen al certamen d'Aràbia Saudita per les estrictes condicions que exigeixen a les dones només pel fet de ser dona.